மும்தாஜ் பாத்திரத்தில் இருந்த மஹத் சற்று வில்லங்கமாக யோசித்தார். பெண் உடையில் இருக்கும் அவர், மும்தாஜின் கண்ணில் படும்படியாக உடையைக் கழற்றினால் நிச்சயம் அவர் டென்ஷன் ஆகி ‘கெட்ட வார்த்தையில் திட்டுவார்’ என்கிற ‘கேடுகெட்ட’ பிளானைப் போட்டார். பிறகு அதன்படி கார்டன் ஏரியாவில் வந்து, உடம்பில் ஏதோ பிரச்னை என்பது போல சட்டென்று உடையின் கீழ்ப்பகுதியை கழற்றி அரைநிர்வாணமாக நிற்க, இதை சற்றும் எதிர்பாராத சிவப்பு அணி சிரிக்க ஆரம்பித்து விட்டது. சற்று தூரத்தில் இருந்த மும்தாஜின் எதிர்வினைகள் காட்டப்படவில்லை. மனதிற்குள் கோபம் இருந்தாலும் இதற்கு ரியாகஷன் தர வேண்டாம் என்று அவர் முடிவு செய்திருக்கலாம்.